Casa torre de Santo Miyao

La Casa de la Torre constitúi un elementu arquiteutónicu que s'asitia nel pueblu de Santo Miyao, nel conceyu asturianu d'Allande.

La construcción llevantase sobre un perímetru rectangular del que'l centru ye la torre, na que coles dos cruxíes formen un patiu interior arrodiáu per un altu muru. Por mor del desnivel del tarrén, la torre y los dos cuerpos formen un pisu más nel esterior, demientres que nel patiu interior l'espaciu ye más modestu.

Lo más significativu d'esta construcción, a la que se-y atribui una cronoloxía del sieglu XVI, ye l'emplegu de materiales llariegos, mampostería a base de llábanes de pizarra y sillar de pizarra pa enmarcar puertes y ventanes, que-y da un color singular; pero lo que-y da orixinalidá a la Casa de la Torre ye la cubierta de pizarra que, como un mantu, cai sobre los estremaos volúmenes de la edificación.

La torre ta decorada por cuatro escudos.

 Referencies 

 Enllaces esternos 
 BOPA, 60, 14 de marzu de 1994

Categoría:Bienes d'interés cultural d'Asturies 
Categoría:Arquiteutura residencial
Categoría:Allande